মরক্কো
মরোক্কো (; ; ), বা মরোক্কো রাজ্য (; "আল্মাম্লাকাতুল্ মাগ়্রিবিয়্যা"; ; "ত্যাগেল্দিৎ ন্ ল্মেগ়্রিব্") হচ্ছে উত্তর আফ্রিকার একটি স্বাধীন রাষ্ট্র। এর রাজধানীর নাম রাবাত। দেশটি আটলান্টিক মহাসাগরের এর তীরবর্তী এবং উত্তরে ভূমধ্যসাগরের জিব্রাল্টার প্রণালী পর্যন্ত বিস্তৃত। মরোক্কোর পূর্বে আলজেরিয়া, উত্তরে ভূমধ্যসাগর ও স্পেন, এবং পশ্চিমে আটলান্টিক মহাসাগর। দক্ষিণ দিকের সীমানাটি বিতর্কিত, মরোক্কো পশ্চিম সাহারা এলাকার মালিকানা দাবী করে, এবং ১৯৭৫ খ্রিস্টাব্দ থেকে পশ্চিম সাহারার অধিকাংশ এলাকা দখলে রেখেছে।
উরুগুয়ের শহর
উরুগুয়ের প্রধান শহরগুলি হল মোন্তেবিদেও, সালতো এবং পায়সান্দু। মোন্তেবিদেও উরুগুয়ের রাজধানী, প্রধান বন্দর এবং অর্থনৈতিক প্রাণকেন্দ্র। এখানে প্রায় ১৫ লক্ষ লোকের বাস। সালতো একটি বাণিজ্যকেন্দ্র ও জাহাজবন্দর; এখানে মাংস লবণাক্তকরণ ও প্যাকেটজাতকরণের কারখানা আছে। সালতো শহরে প্রায় ১ লক্ষ লোকের বাস। পায়সান্দু শহরটিও একটি বন্দর এবং এখানে মাংস প্যাকেটজাতকরণ এবং মাংস হিমায়নের শিল্প আছে। এখানেও লক্ষাধিক লোক বাস করে।